Таму ў дадзеным кантэксце вельмі хочацца падзяліцца ўражаннямі ад мерапрыемства ў ліцэі. Удзельнікамі свята (а гэта было па праўдзе свята!) былі старшакласнікі ліцэя і намеснікі дырэктараў па выхаваўчай рабоце школ раёна. У зале – атмасфера творчай радасці і ўсхваляванага прадчування. Прысутных чакала гэтулькі непрадказальных паваротаў сюжэта ў арыгінальным сцэнарыі, гэтулькі строгіх азначэнняў і іранічных адступленняў… Зрэшты так заўжды бывае на мерапрыемствах, якія рыхтуе І.М.Закрута, – чалавек па-сапраўднаму таленавіты, кампетэнтны і адказны, спецыяліст з невычэрпнай творчай фантазіяй і шчырай, па-дзіцячы наіўнай, цікаўнасцю да свету.